paragraph_text: Dinastija je nastala kada je prijestolja Švedske i Norveške zaposjeo nekadašnji francuski maršal Jean-Baptiste Bernadotte (vladao u Švedskoj kao Karlo XIV. Ivan, a u Norveškoj kao Karlo III. Ivan). Bio je izabran za nasljednika švedskog prijestolja jer je tadašnji kralj, Karlo XIII., bio posljednji član švedske kraljevske obitelji i nije imao djece.